rejauldu/bengali-wikipedia huggingface dataset:
থাম্ব|গালোপিং হর্স ("বল্গাগতির ঘোড়া"), মাইব্রিজের ছবি ব্যবহার করে অ্যানিমেটেড (১৮৮৭) এডওয়ার্ড মাইব্রিজ (৯ এপ্রিল ১৮৩০ – ৮ মে ১৯০৪, জন্ম এডওয়ার্ড জেমস মাগারিজ) ছিলেন একজন অগ্রণী ইংরেজ আলোকচিত্রশিল্পী, যিনি গতির উপর আলোকচৈত্রিক অধ্যয়ন এবং সচলচিত্র প্রক্ষেপণের অভূতপূর্ব প্রাথমিক গবেষণাকর্মের জন্য খ্যাতিলাভ করেন। তিনি আদি অ্যাংলো-স্যাক্সন রূপ হিসাবে প্রথম নাম "Eadweard" এবং শেষ নাম "Muybridge" গ্রহণ করেন।Adrian Room, Naming Names: Stories of Pseudonyms and Name Changes, with a Who's Who, Routledge & Kegan Paul, 1981, p. 125.  মাইব্রিজ ১৯শ শতাব্দীতে মার্কিন যুক্তরাষ্ট্রের পশ্চিম অঞ্চলে কর্মরত একজন বিখ্যাত আলোকচিত্রশিল্পী ছিলেন। তিনি ইয়োসেমিটি, সান ফ্রান্সিস্কো, সদ্য অধিকৃত আলাস্কা অঞ্চল, ইত্যাদির অনেক প্রবাদপ্রতিম আলোকচিত্র ধারণ করেন। তিনি মোডক যুদ্ধ ও মার্কিন পশ্চিম উপকূলের বাতিঘরগুলির আলোকচিত্র ধারণ করেন এবং ক্যালিফোর্নিয়ায় তার প্রাথমিক "চলন্ত" ছবির উপরে  পরীক্ষানিরীক্ষাগুলি সম্পাদন করেছিলেন।   ইংল্যান্ডে জন্ম নেয়া মাইব্রিজ ২০ বছর বয়সে মার্কিন যুক্তরাষ্ট্রে প্রবাসী হন এবং নিউ ইয়র্ক ও সান ফ্রান্সিস্কো শহরে বইয়ের দোকানদার হিসেবে কাজ করেন। ১৮৬০ সালে টেক্সাসে একটি ঘোড়ায় টানা গাড়ির দুর্ঘটনায় পতিত হয়ে ইংল্যান্ডে প্রত্যাবর্তন করেন। সেখানে তিনি আলোকচিত্রগ্রহণকে পেশা হিসেবে গ্রহণ করেন। তিনি এ সময় সিক্ত-ফলক কলডায়ন প্রক্রিয়াটি রপ্ত করেন ও তাঁর উদ্ভাবনগুলির জন্য কৃতিস্বত্ব নিশ্চিত করেন। ১৮৬৭ সালে সান ফ্রান্সিস্কোতে ফেরত এসে তিনি তাঁর ইয়োসেমিটি আলোকচিত্রগুলির প্রদর্শনীর আয়োজন করেন এবং জনপ্রিয় স্টিরিওচিত্রগুলি বিক্রয় করেন।  মাইব্রিজ প্রাণীর চলনের উপরে ১৮৭৮-১৮৮৬ সালে সম্পাদিত তাঁর কালিক আলোকচিত্রকর্মগুলির (chronophotography)  জন্য বিশেষভাবে খ্যাত। তিনি একাধিক আলোকচিত্রগ্রাহক যন্ত্র বা ক্যামেরা ব্যবহার করে প্রাণীদের চলন বিশ্লেষণ করেন। এছাড়া তিনি জুওপ্রাক্সিসস্কোপ বা প্রাণীচলনবীক্ষণ যন্ত্র উদ্ভাবন করেন, যাতে কাচের চাকতিতে প্রাণীদের চলনের বিভিন্ন মুহূর্ত মুদ্রিত থাকত ও সেগুলিকে পর্দায় প্রক্ষেপণ করা হত। এই প্রযুক্তিটি ছিল আধুনিক চলচ্চিত্র প্রযুক্তির পূর্বসূরী। পেনসিলভেনিয়া বিশ্ববিদ্যালয়ে ১৮৮৩-১৮৮৬ সালে এক বহুপ্রজ পর্বে তিনি মানুষ ও প্রাণীদের প্রায় ১ লক্ষ নড়াচড়ার আলোকচিত্র উৎপাদন করে, যেগুলিতে খালি চোখে অদৃশ্য অনেক মুহূর্ত উন্মোচিত হয়।  কর্মজীবনের শেষদিকে মাইব্রিজ ইংল্যান্ড ও ইউরোপে ব্যাপকভাবে বক্তৃতা দিয়ে বেড়াতেন, যেখানে তিনি তাঁর আলোকচিত্র ও প্রাথমিক সচল চিত্রগুলি প্রদর্শন করতেন। এছাড়া তিনি তাঁর সৃষ্টিকর্মের সংকলনও প্রকাশ করতেন, যেগুলি দৃশ্যশিল্পীদের উপর এবং সেসময় উদীয়মান বৈজ্ঞানিক ও শিল্পোৎপাদন আলোকচিত্র খাতগুলিতে গুরুত্বপূর্ণ প্রভাব ফেলে। ১৮৯৪ সালে তিনি অবসর নিয়ে ইংল্যান্ডে প্রত্যাবর্তন করেন। ১৯০৪ সালে তাঁর জন্মশহরে প্রতিষ্ঠিত কিংসটন জাদুঘরে আজও তাঁর সৃষ্টিকর্মের একটি তাৎপর্যপূর্ণ সংগ্রহ বিদ্যমান।   তথ্যসূত্র   বিষয়শ্রেণী:১৯শ শতাব্দীর ইংরেজ লেখক বিষয়শ্রেণী:মস্তিষ্কের আঘাতে আক্রান্ত ব্যক্তি বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:১৯০৪-এ মৃত্যু বিষয়শ্রেণী:১৮৩০-এ জন্ম বিষয়শ্রেণী:১৯শ শতাব্দীর ইংরেজ বিজ্ঞানী বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:ইন্টারনেট আর্কাইভ সংযোগ সহ নিবন্ধ বিষয়শ্রেণী:গুটেনবের্গ প্রকল্পের সংযোগসহ নিবন্ধ বিষয়শ্রেণী:আলোকচিত্রশিল্পী বিষয়শ্রেণী:আলোকচিত্র সাংবাদিক
জন ম্যাকক্যান (৪ ডিসেম্বর ১৯১০ – ১৬ জুলাই ১৯৭২) ছিলেন একজন ব্রিটিশ রাজনীতিবিদ, যিনি রচডেলের সংসদ সদস্য হিসাবে কাজ করেছিলেন ।  ম্যাকক্যান প্রথম ১৯৫৫ সালে পার্লামেন্টের জন্য রচডেল আসনে প্রতিদ্বন্দ্বিতা করেন এবং সফলতা ছাড়াই। বর্তমান কনজারভেটিভ এমপি ওয়েন্টওয়ার্থ স্কোফিল্ডের মৃত্যুর পর ১৯৫৮ সালের উপ-নির্বাচনে তিনি প্রথম নির্বাচিত হন। তিনি ১৯৬১ সালে বিরোধী হুইপ হয়েছিলেন এবং ১৯৬৪ সালে সরকারী হুইপ অফিসে লর্ড কমিশনার অফ দ্য ট্রেজারি হিসাবে নিযুক্ত হন, তারপর ১৯৬৬ সালে পরিবারের ভাইস-চেম্বারলেইন হিসাবে, ১৯৬৭-৬৯ সালে ট্রেজারীর লর্ড হিসাবে ফিরে আসেন।  ম্যাকক্যান প্রায় এক বছর অসুস্থ থাকার পর ১৬ জুলাই ১৯৭২ সালে ৬১ বছর বয়সে ডেভিহুলমে হাসপাতালে মারা যান। অক্টোবরে উপনির্বাচনের ফলশ্রুতিতে, তিনি লিবারেল প্রার্থী সিরিল স্মিথের দ্বারা এমপি হিসেবে স্থলাভিষিক্ত হন, যিনি পূর্বে শহরের একজন লেবার মেয়র ছিলেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ব্রিটিশ হোম গার্ডের সৈনিক বিষয়শ্রেণী:১৯৭২-এ মৃত্যু বিষয়শ্রেণী:১৯১০-এ জন্ম বিষয়শ্রেণী:বৃহত্তর ম্যানচেস্টারের মেয়র বিষয়শ্রেণী:ম্যানচেস্টারের সামরিক ব্যক্তি বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য বিষয়শ্রেণী:বৃহত্তর ম্যানচেস্টারের কাউন্সিলর
পঞ্চ কাশ্মীরি তাকিয়া মসজিদ, যা সাধারণত কাশ্মীরি মসজিদ নামে পরিচিত, নেপালের রাজধানী কাঠমান্ডুতে অবস্থিত। এটি নেপালের অন্যতম প্রাচীন একটি মসজিদ, যা ১৫ শতকে নির্মিত হয়েছিল।    ইতিহাস  রাজা রত্ন মল্লার সময়ে কাশ্মীর থেকে মুসলমান ব্যবসায়ীরা নেপালে প্রবেশ করে এবং রাজা প্রতাপ মল্লার সময়ে মসজিদটি নির্মিত হয়।  নির্মাণের পর মসজিদটি বেশ কয়েকবার সংস্কার করা হয়েছে। ব্যবসায়ীক উদ্দেশ্য ছাড়াও কাশ্মীরে সহিংসতার কারণে অনেক কাশ্মীরি মুসলিম কাঠমান্ডুতে এসেছিলেন।  বর্তমানে কাঠমান্ডুতে যে মসজিদটি রয়েছে তা রাজা পৃথ্বী নারায়ণ শাহের আমলে নির্মিত হয়েছিল। সে সময় মুসলিমরা তাকে মল্লা শাসকদের উপর গুপ্তচরবৃত্তি করতে সাহায্য করেছিল।    স্থাপনা  মসজিদটি তিনটি অংশ নিয়ে গঠিত, যথাঃ মূল মসজিদ ভবন যেখানে নামাজ পড়ানো হয়, একটি সংযুক্ত ভবন এবং একটি মাদ্রাসা। তাছাড়া মসজিদ প্রাঙ্গণের ভেতর, হাজী মিশকিন শাহ ও খাজা গিয়াসউদ্দিন শাহের সমাধি অবস্থিত।    আরো দেখুন   নেপালে ইসলাম  নেপালি মুসলমান    তথ্যসূত্র   বিষয়শ্রেণী:নেপালের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:এশিয়ার মসজিদ
রাজশাহী সরকারি মডেল স্কুল এন্ড কলেজ বাংলাদেশের রাজশাহী শহরের কাজীহাটাতে অবস্থিত একটি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয় । এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে।  ইতিহাস ১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।  ২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল এন্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে।  ২০১৭ সালে রাজধানী ঢাকাসহ ৯ জেলার ১২টি মডেল স্কুল এন্ড কলেজ জাতীয়করণের প্রক্রিয়ায় এই প্রতিষ্ঠানটিকেও জাতীয়করণ করা হয়।  অবকাঠামো রাজশাহী সরকারি মডেল স্কুল এন্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে। thumbnail|কলেজের ভিতরের দৃশ্য  শিক্ষা কার্যক্রম এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি.) কার্যক্রম রাজশাহী মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।  মাল্টিমিডিয়া ক্লাসরুম নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা। এখানে ৭টি মাল্টিমিডিয়া ক্লাসরুম আছে।  শিক্ষা-সহায়ক কার্যক্রম  সাহিত্য-সংস্কৃতিক অনুষ্ঠান পালন   শরীরচর্চা শিক্ষা  লাইব্রেরি অনুশীলন  বিতর্ক প্রতিযোগিতা  শিক্ষা সফর  দেয়াল পত্রিকা প্রকাশ  কলেক বার্ষিকী প্রকাশ  গ্যালরি  আরও দেখুন  রাজশাহী কলেজ  রাজশাহী মেডিকেল কলেজ  গভঃ ল্যাবরেটরী হাই স্কুল, রাজশাহী  রাজশাহী শিক্ষা বোর্ড সরকারি মডেল স্কুল ও কলেজ  হাজী মুহম্মদ মুহসীন সরকারি উচ্চ বিদ্যালয়  তথ্যসূত্র  বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজশাহী জেলার মহাবিদ্যালয় বিষয়শ্রেণী:রাজশাহী জেলার বিদ্যালয় বিষয়শ্রেণী:রাজশাহী মহানগরীর সরকারি মাধ্যমিক বিদ্যালয়
দ্য হিস্ট্রি অব পেনডেনিস: হিজ ফরচুনস অ্যান্ড মিসফরচুনস, হিজ ফ্রেন্ডস অ্যান্ড হিজ গ্রেটেস্ট এনিমি () হল ইংরেজ লেখক উইলিয়াম ম্যাকপিস থ্যাকারির রচিত উপন্যাস। এটি ১৮৪৮ সাল থেকে ১৮৫০ সালে প্রতি মাসে ধারাবাহিকভাবে প্রকাশিত হয় এবং ১৮৪৯ ও ১৮৫০ সালে দুই খণ্ডে গ্রন্থাকারে প্রকাশিত হয়। গল্পটি উনবিংশ শতাব্দীর ইংল্যান্ডের পটভূমিতে রচিত। এর কেন্দ্রীয় চরিত্র তরুণ ইংরেজ আর্থার পেনডেনিস লন্ডনের ভদ্রসমাজে বাসের উদ্দেশ্যে আসেন। সেখানে তার প্রথম প্রেমে পড়া, "অক্সব্রিজ বিশ্ববিদ্যালয়"-এ পড়ার অভিজ্ঞতা, লন্ডনে সাংবাদিক হিসেবে তার কর্ম ও অন্যান্য বিষয়াদি তুলে ধরা হয়েছে।  আর্থার পেনডেনিস চরিত্রটি পরবর্তী কালে থ্যাকারির দ্য নিউকামস (১৮৫৩-৫৫) এবং দি অ্যাডভেঞ্চারস অব ফিলিপ (১৮৬১-৬২) উপন্যাসে দেখা যায়।  চরিত্রাবলি  আর্থার পেনডেনিস - পরিবার ও স্বজনদের কাছে পেন নামে পরিচিত, এক চিকিৎসক পরিবারের সন্তান।  মিসেস পেনডেনিস - পেনের মা।  লরা - পেনের পালিত বোন।  মেজর পেনডেনিস - পেনের চাচা।  এমিলি ফদারিংগি - একজন মঞ্চ অভিনেত্রী।  ক্যাপ্টেন কস্টিগ্যান - এমিলি ফদারিংগি'র পিতা, যে পেনের সাথে তার মেয়ের বিয়ে দিতে চায়।  স্যার ফ্রান্সিস ক্লেভারিং - ব্যারোনেট ও সংসদ সদস্য।  ব্লাঞ্চ আমোরি - ফ্রান্সিসের কন্যা, পেন তাকে পছন্দ করে।  তথ্যসূত্র  বিষয়শ্রেণী:১৮৫০-এর ব্রিটিশ উপন্যাস বিষয়শ্রেণী:উইলিয়াম ম্যাকপিস থ্যাকারির উপন্যাস বিষয়শ্রেণী:ইংরেজি উপন্যাস
মাতিউ ভালবুয়েনা (; : জন্ম: ২৮ সেপ্টেম্বর ১৯৮৪) হলেন একজন ফরাসি আন্তর্জাতিক ফুটবলার, যিনি অলিম্পিয়াকোসের হয়ে খেলেন। তিনি একজন আক্রমণাত্নক মধ্যমাঠের খেলোয়াড় এবং উইঙ্গার হিসাবে খেলেন এবং তিনি তার গতি, প্রযুক্তিগত দক্ষতা এবং কৌতূহলপূর্ণ খেলার শৈলীর জন্য খ্যাত। লিবোর্ন-সেন্ট-সেউরিনে তার সাবেক কোচ দিদিয়ের থলো তাকে "একজন বিস্ফোরক খেলোয়াড়" হিসাবে আখ্যায়িত করেছেন। তিনি ড্রিবলিং দক্ষতার কারণে সর্বোপরি স্থান তৈরি করে প্রতিপক্ষকে খেলা থেকে বাইরে নিয়ে যাওয়ার জন্য খ্যাত।  অর্জন মার্সেই লিগ ১: ২০০৯–১০ কুপ দে লা লিগ: ২০০৯–১০, ২০১০–১১, ২০১১–১২ ত্রফি দে চ্যাম্পিয়নস: ২০১০, ২০১১  ব্যক্তিগত লিগ ১ বছরের সেরা দল: ২০০৭–০৮, ২০১২–১৩ লিগ ১ বছরের সেরা গোল: ২০০৭–০৮  তথ্যসূত্র  বহিঃসংযোগ               বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রুজ, জিরোঁদের ব্যক্তি বিষয়শ্রেণী:স্পেনীয় বংশোদ্ভূত ফরাসি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:চাম্পিওনাত জাতীয় খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ফুটবল ক্লাব লিবুর্নের খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:ফুটবল ক্লাব দিনামো মস্কোর খেলোয়াড় বিষয়শ্রেণী:ফেনারবাহচে এসকের ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:রাশিয়ায় ফরাসী প্রবাসী ক্রীড়াবিদ বিষয়শ্রেণী:রাশিয়ায় প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:জিরোঁদের ক্রীড়াবিদ বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:গ্রিসে প্রবাসী ফুটবলার বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:স্পেনীয় বংশোদ্ভূত ফরাসি ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
ভিরানা, এছাড়াও ভিড়দানা ও বিরহানা হল একটি প্রত্নতাত্ত্বিক স্থান, যা ভারতের হরিয়ানা রাজ্যের ফতেহাবাদ জেলার একটি ছোট গ্রামে অবস্থিত।Kunal, Bhirdana and Banawali in Fatehabad  এর ইতিহাস প্রাক-সিন্ধু উপত্যকা সভ্যতার সময় খ্রিস্টপূর্ব ৮ম-৭ম সহস্রাব্দ পর্যন্ত প্রসারিত, যেমনটি প্রত্নতাত্ত্বিক আবিষ্কারের দ্বারা প্রকাশিত হয়েছে। স্থানটি মৌসুমী ঘগ্গর নদী খাত বরাবর দেখা অনেক প্রত্নক্ষেত্রসমূহের মধ্যে একটি, নদীটিকে কেউ কেউ ঋগ্বেদিক সরস্বতী নদী বলে মনে করেন।  টীকা  তথ্যসূত্র  ওয়েব-সূত্র  বিষয়শ্রেণী:ভারতের প্রত্নতাত্ত্বিক সংস্কৃতি বিষয়শ্রেণী:সিন্ধু সভ্যতার স্থানগুলি বিষয়শ্রেণী:ভারতের প্রাক্তন জনবহুল স্থান বিষয়শ্রেণী:প্রাক-সিন্ধু সভ্যতার স্থানগুলি
বাগ্গার () ভারতের রাজস্থান রাজ্যের ঝুনঝুনুন জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারী অনুসারে বাগ্গার শহরের জনসংখ্যা হল ১৪,৬৪৮ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে বাগ্গার এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
thumb|upright=2|প্রবর্তনের তারিখের বিপরীতে অণুপ্রক্রিয়াজাতকারক তথা মাইক্রোপ্রসেসরসমূহের ট্রানজিস্টর সংখ্যার একটি অর্ধ-লগারিদম লেখচিত্রতে দেখা যাচ্ছে যে ট্রানজিস্টরের সংখ্যা প্রতি দুই বছরে প্রায় দ্বিগুণ বৃদ্ধি পায়।|alt=refer to caption|300px মুরের সূত্র বলতে একটি আপাত-সূত্রকে বোঝায়, যাতে বলা হয় যে কোনও সমন্বিত বর্তনীতে উপস্থিত ট্রানজিস্টরের সংখ্যা মোটামুটি প্রতি দুই বছর অন্তর দ্বিগুণ হবে। এটি আসলে কোনও বৈজ্ঞানিক সূত্র নয়, বরং ঐতিহাসিক তথ্য পর্যবেক্ষণ করে প্রণীত ভবিষ্যৎ প্রবণতার পূর্বাভাস।   মার্কিন অর্ধপরিবাহী প্রযুক্তি কোম্পানি ফেয়ারচাইল্ড সেমিকন্ডাক্টর ও ইন্টেলের সহ-প্রতিষ্ঠাতা গর্ডন মুরের নামে এই সূত্রটির নামকরণ করা হয়েছে। মুর ১৯৬৫ সালে মত দেন যে প্রতিটি সমন্বিত বর্তনীতে উপাংশ বা ট্রানজিস্টরের সংখ্যা প্রতি বছরে দ্বিগুণ হয় এবং তিনি ভবিষ্যদ্বাণী করেন যে এই হার কমপক্ষে আরও এক দশক অব্যাহত থাকবে। ১৯৭৫ সালে এসে মুর তাঁর ভবিষ্যদ্বাণীতে সংশোধন এনে বলেন যে প্রতি দুই বছরে ট্রানজিস্টর সংখ্যা দ্বিগুণ হবে, অর্থাৎ প্রতি বছর সংখ্যাবৃদ্ধির হার হবে ৪১%। যদিও মুর কোনও পরীক্ষালব্ধ বা অভিজ্ঞতালব্ধ উপাত্তের উপর ভিত্তি না করেই এই ভবিষ্যদ্বাণী করেছিলেন, তার পরেও তাঁর এই পূর্বাভাস ১৯৭৫ সাল থেকে বহু দশক ধরে সঠিক প্রমাণিত হয় এবং এটিকে একটি অনানুষ্ঠানিক "সূত্র" হিসেবে বিবেচনা করা শুরু হয়।  মুরের পূর্বাভাসটিকে অর্ধপরিবাহী শিল্পখাতের দীর্ঘমেয়াদী পরিকল্পনা পরিচালিত করতে এবং গবেষণা ও উন্নয়ন সংক্রান্ত লক্ষ্য নির্ধারণ করতে ব্যবহার করা হয়েছে। তাই এটিকে এক ধরনের স্বতঃসিদ্ধকারী ভবিষ্যদ্বাণী হিসেবে গণ্য করা যেতে পারে। দ্বি-আংকিক ইলেকট্রন বিজ্ঞান তথা ডিজিটাল ইলেকট্রনিকসের বিভিন্ন অগ্রগতি যেমন গুণমানের সাথে উপযোজিত অণুপ্রক্রিয়াজাতকারকের (মাইক্রোপ্রসেসর) মূল্যহ্রাস, পরিগণক স্মৃতির (কম্পিউটার মেমরি) ধারণক্ষমতা বৃদ্ধি (দৈব-অভিগম্যতা স্মৃতি বা র‍্যান্ডম অ্যাক্সেস মেমরি তথা র‍্যাম, এবং  ফ্ল্যাশ স্মৃতি বা ফ্ল্যাশ মেমরি), ডিজিটাল সুবেদী গ্রাহকের (ডিজিটার সেন্সর) উন্নতি, এমনকি ডিজিটাল আলোকচিত্রগ্রাহক যন্ত্র তথা ডিজিটাল ক্যামেরার চিত্রাণু বা পিক্সেলের সংখ্যা ও আকার মুরের সূত্রের সাথে ঘনিষ্ঠভাবে সম্পর্কিত। ডিজিটাল ইলেকট্রন বিজ্ঞানের এই চলমান পরিবর্তনগুলি প্রযুক্তিগত ও সামাজিক পরিবর্তন, উৎপাদনশীলতা ও অর্থনৈতিক প্রবৃদ্ধির একটি চালিকাশক্তি হিসেবে কাজ করেছে।  মুরের সূত্রটির প্রযোজ্যতা কখন থেকে বন্ধ হয়ে যাবে, সে বিষয়ে শিল্পখাতের বিশেষজ্ঞরা এখনও ঐকমত্যে পৌঁছাননি। অণুপ্রক্রিয়াজাতকারক (মাইক্রোপ্রসেসর) স্থপতিরা বিবৃতি দিয়েছেন যে ২০১০ সাল নাগাদ অর্ধপরিবাহী শিল্পখাতের অগ্রগতি মন্থর হয়ে পড়ে এবং মুরের সূত্রের পূর্বাভাসের খানিকটা নিচে অবস্থান করে। ২০২২ সালের সেপ্টেম্বর মাসে এনভিডিয়া কোম্পানির প্রধান নির্বাহী কর্মকর্তা জেনসেন হুয়াং মুরের সূত্রকে মৃত ঘোষণা করেন। তবে ইন্টেলের প্রধান নির্বাহী কর্মকর্তা প্যাট গ্যালসিঙ্গার তাঁর বিরুদ্ধ মত পোষণ করেন।  তথ্যসূত্র  বিষয়শ্রেণী:কম্পিউটার বিজ্ঞান বিষয়শ্রেণী:১৯৬৫-এ প্রবর্তন বিষয়শ্রেণী:ডিজিটাল বিপ্লব বিষয়শ্রেণী:ব্যক্তিনামাঙ্কিত শব্দ বা শব্দগুচ্ছ বিষয়শ্রেণী:কম্পিউটার হার্ডওয়্যারের ইতিহাস বিষয়শ্রেণী:মসফেট বিষয়শ্রেণী:প্রযুক্তিগত পরিবর্তন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৪:৩০, ২৬ অক্টোবর ২০১৭ (ইউটিসি) বেফাকুল মাদারিসিল কওমিয়া গওহরডাঙ্গা   – (অপসারণের প্রস্তাবনা দেখুনলগ দেখুন) () উল্লেখযোগ্যতা সুস্পষ্ট নয়। তথ্যসূত্র নেই। বিশ্বকোষীয় মানের নয়। Ashiq Shawon (আলাপ) ১৫:৩৬, ১৬ অক্টোবর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__ অপসারণ করা হলো। ≈  MS Sakib  📩 ·📝 ২২:২৩, ৭ মার্চ ২০২৫ (ইউটিসি)  :সিলেটি উইকিপিডিয়া  – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () ওয়েবসাইটি মাত্র একদিন আগেই তৈরি হয়েছে। নিবন্ধটি WP:ওয়েব বা WP:GNG নীতিমালা পূর্ণ করছে না। —শাকিল (আলাপ · অবদান) ১৫:২১, ২৬ ফেব্রুয়ারি ২০২৫ (ইউটিসি)   মুছুন। এখনো উল্লেখযোগ্য হয়নি, তবে আশা রাখি একসময় উল্লেখযোগ্য ওয়েবসাইট হয়ে উঠবে। ~ Deloar Akram (আলাপ • অবদান • লগ) ১৬:৩১, ২৮ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জাম-দ্ব্যাংস-লেগ্স-পা'ই-ব্লো-গ্রোস () (১৪৫০-১৫৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  জাম-দ্ব্যাংস-লেগ্স-পা'ই-ব্লো-গ্রোস ১৪৫০ খ্রিষ্টাব্দে দক্ষিণ তিব্বতের এ-ফ্যোগ্স () নামক স্থানে জন্মগ্রহণ করেন। কম বয়সে তিনি ব্লা-'ব্রিং-ছোস-স্দে () বৌদ্ধবিহারে শিক্ষাগ্রহণ শুরু করেন যেখানে ব্সোদ-নাম্স-র্গ্যা-ম্ত্শো'ই-ব্লো-গ্রোস () তাকে শিক্ষার্থীর শপথ দান করেন। গ্সাং-ফু () নামক স্থানে স্লোব-দ্পোন-শেস-রাব-ব্ক্রা-শিস (), ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুব ছাড়াও র্গ্যুদ-পা-শেস-রাব-ব্জাং-পো (), স্লোব-দ্পোন-ছোস-'ব্যোর (), ছোস-র্জে-গ্নাস-ব্র্তান-পা (), র্ত্সে-পা-ব্ক্রা-শিস-র্গ্যাল-ম্ত্শান () প্রভৃতি বৌদ্ধ পন্ডিতের নিকট তিনি শিক্ষা গ্রহণ করেন। জাম-দ্ব্যাংস-লেগ্স-পা'ই-ব্লো-গ্রোস ন্যি-মা-থাং বৌদ্ধবিহারে অধ্যাপনা করেন এবং দ্গা'-ল্দান বৌদ্ধবিহারের ধর্ম মহাবিদ্যালয়ে প্রধান হিসেবে নিযুক্ত হন। ১৫১১ খ্রিষ্টাব্দে তিনি দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা নির্বাচিত হন। ১৫১৬ খ্রিষ্টাব্দে তিনি এই দায়িত্ব থেকে অবসর নিয়ে সাধনা ও শিক্ষাদানে ব্যস্ত থাকেন।   তথ্যসূত্র   বিষয়শ্রেণী:১৪৫০-এ জন্ম বিষয়শ্রেণী:১৫৩০-এ মৃত্যু বিষয়শ্রেণী:গানদেন ত্রিপা
local alternate = {  }  local full = { 	["ঝাড়খণ্ড দিশম পার্টি"] = {abbrev = "জেডিপি", color = "#CC6633", shortname = "",}, 	["ঝাড়খণ্ড পার্টি (নরেন)"] = {abbrev = "জেকেপি (এন)", color = "#CC0033", shortname = "",}, 	["ঝাড়খণ্ড পার্টি"] = {abbrev = "ঝাড়খণ্ড পার্টি", color = "green", shortname = "",}, 	["ঝাড়খণ্ড বিকাশ মোর্চা (প্রজাতান্ত্রিক)"] = {abbrev = "জেভিএম(পি)", color = "#EDFB06", shortname = "",}, 	["ঝাড়খণ্ড মুক্তি মোর্চা"] = {abbrev = "জেএমএম", color = "#337316", shortname = "",}, }  return { 	full = full, 	alternate = alternate, }
thumb  জেরাল্ড আর্চিবল্ড আরবুথন্ট (১৯ ডিসেম্বর ১৮৭২ - ২৫ সেপ্টেম্বর ১৯১৬) ছিলেন একজন ব্রিটিশ সৈনিক এবং রক্ষণশীল দলের রাজনীতিবিদ।   জীবনের প্রথমার্ধ  মেজর জেনারেল উইলিয়াম আরবুথন্ট এবং সেলিনা মনক্রিফের পুত্র, তিনি প্রিমরোজ লীগের ভাইস-চ্যান্সেলর ছিলেন।   রাজনৈতিক জীবন  আরবুথন্ট ১৮৯৫ থেকে ১৮৯৯ সাল পর্যন্ত কৃষি বোর্ডের একান্ত সচিব, ১৯০১ ও ১৯০২ সালে স্থানীয় সরকার বোর্ডের সভাপতির সহকারী একান্ত সচিব এবং ১৯০৫ ও ১৯০৬ সালে আয়ারল্যান্ডের মুখ্য সচিবের সহকারী একান্ত সচিব ছিলেন। ১৯১০ সালের জানুয়ারি থেকে ডিসেম্বরের মধ্যে তিনি বার্নলির সংসদ সদস্য (এমপি) ছিলেন।  তিনি ২০১৯ সাল পর্যন্ত বার্নলির শেষ রক্ষণশীল এমপিও ছিলেন।    সামরিক সেবা  প্রথম বিশ্বযুদ্ধে তিনি গ্রেনাডিয়ার গার্ডসে দায়িত্ব পালন করেন এবং দ্বিতীয় লেফটেন্যান্ট পদে পৌঁছান, ১৯১৪ সালে রয়েল নেভাল ভলান্টিয়ার রিজার্ভের চাকরিতে লেফটেন্যান্ট হিসেবে নিযুক্ত হন। তিনি ইপ্রেসের যুদ্ধে অংশগ্রহণ করেন। আরবুথনট ৪৩ বছর বয়সে মারা যান, সোমের যুদ্ধের সময় যুদ্ধে নিহত হন। Cole, Matt (10 November 2018). "Former MP killed in WW1 finally added to Parliament's memorial". BBC News. Retrieved 10 November 2018. তাকে ফ্রিকোর্টের সিটাডেল নিউ মিলিটারি কবরস্থানে সমাহিত করা হয়। ২০১৮ সালের নভেম্বরে, হিস্ট্রি অফ পার্লামেন্ট ট্রাস্টের একজন ইতিহাসবিদ লক্ষ্য করেন যে তার নাম অনুপস্থিত, আরবুথনটের নাম যুক্তরাজ্যের প্রথম বিশ্বযুদ্ধের স্মৃতিস্তম্ভে যুক্ত করা হয়।    ব্যক্তিগত জীবন  ১৮৯৪ সালের ৬ ফেব্রুয়ারি তিনি চার্লস অগাস্টাস ওপেনহাইমের কন্যা ডুলসি অ্যান্টোইনেট ওপেনহাইমকে (মেরি জোহানা) বিয়ে করেন। তাদের তিন কন্যা ছিল, যাদের মধ্যে একজন সিনথিয়া ইসাবেল থেরেসা, রোয়ার এবং অর্থদাতা ইয়ান ফেয়ারবেয়ার্নকে বিয়ে করেন<ref>{{cite news |last= |first= |date= |title= |url= |work= |location= |access-date=}}</ref>।   তথ্যসূত্র       বহিঃসংযোগ        Commonwealth War Graves Commission    বিষয়শ্রেণী:রাজকীয় নৌবাহিনী কর্মকর্তা বিষয়শ্রেণী:সোমের যুদ্ধে নিহত ব্রিটিশ সামরিক কর্মকর্তা বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:গ্রেনাডিয়ার গার্ড কর্মকর্তা বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:আরবুথন্ট পরিবার বিষয়শ্রেণী:১৯১৬-এ মৃত্যু বিষয়শ্রেণী:১৮৭২-এ জন্ম
ভিয়োলেতা মিশোর (; জন্ম: ১৯ জানুয়ারি ১৯৮৩) হলেন একজন পোলীয় তীরন্দাজ, যিনি পোল্যান্ডের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০০৩ সালে তীরন্দাজীতে অভিষেক করা মিশোর পোল্যান্ডের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ভিয়োলেতা মিশোর ১৯৮৩ সালের ১৯শে জানুয়ারি তারিখে পোল্যান্ডের মিয়েজিব্রজে বিয়ালস্কিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মিশোর পোল্যান্ডের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৮টি ১০ পয়েন্ট অর্জন করে সর্বমোট ৬২৬ পয়েন্ট নিয়ে তিনি ৫৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১১তম স্থান অধিকারী ভারতের অঙ্কিতা ভকতের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে ভজন কৌরের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় নারী তীরন্দাজ বিষয়শ্রেণী:পোল্যান্ডের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
করিম ফুয়াদ আব্দুল হামিদ মাহমুদ (, ; জন্ম: ১ অক্টোবর ১৯৯৯; করিম ফুয়াদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, করিম মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মিশরের বয়সভিত্তিক দলের হয়ে খেলার পর, তিনি ২০২২ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  করিম ফুয়াদ আব্দুল হামিদ মাহমুদ ১৯৯৯ সালের ১লা অক্টোবর তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  করিম মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৯ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।   পরিসংখ্যান   আন্তর্জাতিক    দল  সাল  ম্যাচ  গোল মিশর  ২০২২  ১  ০ সর্বমোট  ১  ০   তথ্যসূত্র    বহিঃসংযোগ                  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:ইএনপিপিআই স্পোর্টিং ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়